**Intervju s umjetnikom – Elmo Hood**

Na satu likovne umjetnosti dobili smo zadatak da pokušamo stupiti u kontakt s nekim od umjetnika, te da malo saznamo o njihovom radu, kao i privatnom životu. Nakon mnogo truda uspjeli smo stupiti u kontakt s engleskim umjetnikom Elmom Hoodom. Ovdje možete pročitati kako je razgovor tekao:

1. Kada ste rođeni i odakle dolazite?

**Rođen sam u lipnju 1989. u Southamptonu. Posljednjih 8 godina živim u Londonu.**

2. Kako ste se odlučili baš za slikanje?

**Počeo sam slikati iz zabave, to mi je postao hobi. Ljudi iz jedne galerije vidjeli su radove koje objavljujem na internetu, te su me upitali želim li izlagati s njima. Tada sam shvatio da bi mi slikarstvo moglo biti karijera**.

3. Koja vam je omiljena slikarska tehnika?

**Najviše volim raditi uljem i nožem za razmazivanje boja. Volim tu nepredvidljivost poteza.**

4. Kada ste započeli sa profesionalnom karijerom?

**Prije nekih 6 godina, tada sam počeo s prodajom radova.**

5. Koji umjetnici vam daju inspiraciju?

**Najveći uzori su mi Basquiat i Pollock. Volim njihove radove.**

6. Kako je reagirala vaša obitelj kada ste im rekli da će te se baviti slikarstvom?

**Podržali su moju odluku i sviđaju im se moji radovi.**

7. Imate li neki posao osim umjetnosti?

**Pošto se slikarstvom bavim profesionalno, nemam nikakav drugi posao osim slikanja.**

8. Od svih vaših radova koji vam je najomiljeniji?

**Moje omiljeno djelo sam nazvao „Joker“ i izradio sam ga pomoću ulja i zlatnih listića.**

Na kraju smo mu zahvalili na suradnji, bilo mu je drago što nam je mogao pomoći u izvršenju zadatka, te nam je poželio sreću i poručio da se uvijek bavimo onime što nam ide najbolje.

Mihael Štic 4.og

Arijan Vinković 4.og

 

 